sinarproject/legisdata huggingface dataset:
Pertanyaan 174: PEMBANGUNAN TANAH-TANAH YANG TELAH DIWARTAKAN SEBAGAI TAPAK MASJID, SURAU DAN SEKOLAH AGAMA
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MOHD SHAID BIN ROSLI (N12 JERAM)
Jawapan oleh: Y.A.B. Dato' Menteri Besar

Y.B. TUAN MOHD SHAID BIN ROSLI

Bagaimanakah proses bagi sekolah agama untuk memohon tanah membina bangunan baru untuk menampung kepadatan murid sekolah?

Bagaimanakah cara atau kaedah yang mudah bagi permohonan pengwartaan baru tanah?

Apakah insentif murid yang cemerlang dalam ujian UPKK dan psra dari Kerajaan Negeri?

Y.A.B. Dato' Menteri Besar

a. Secara dasarnya sebarang pembinaan bangunan Sekolah Rendah Agama dilaksanakan melalui kelulusan yang diperolehi daripada pihak berkuasa negeri dalam perancangan Rancangan Malaysia. Sekiranya pihak sekolah mempunyai perancangan untuk membina bangunan baru, permohonan boleh dikemukakan kepada Bahagian Pendidikan Islam, JAIS untuk tindakan selanjutnya.

b. Pihak Jabatan melaksanakan proses pewartaan dengan mengikut prosedur yang telah ditentukan oleh Pejabat Daerah dan Tanah.

insentif murid yang cemerlang dalam peperiksaan Ujian Penilaian Kelas KAFA (UPKK) dan Penilaian Sekolah Rendah Agama (PSRA) pada setiap tahun melalui Anugerah Sultan Idris Shah. Murid yang cemerlang dan yang dipilih merupakan calon terbaik Negeri Selangor dengan menerima insentif sebanyak RM 1,500.00 setiap seorang di bawah peruntukan Kerajaan Negeri melalui Jabatan Agama Negeri Selangor.